Изборите за 24-тото ОНС са проведени в периода 6 – 27 март 1938, съгласно указ на цар Борис III № 5 от 5 януари същата година. Това са първите избори след Деветнадесетомайският преврат от 1934 г., след който са забранени всички политически партии. Избирателната активност е 69,5% или 2 261 862 души. Изборите се спечелват от привърженици на безпартийното управление. Избрани са общо 160 народни представители: 93 места за безпартийните и 67 за опозицията.